Uredba Komisije (ES) št. 2049/2002

z dne 19. novembra 2002

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi [1], nazadnje spremenjene z Uredbo Komisije (ES) št. 1832/2002 [2], in zlasti člena 9 Uredbe,

ob upoštevanju naslednjega:

(1) Zaradi zagotavljanja enotne uporabe kombinirane nomenklature, ki je priložena k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.

(2) Uredba (EGS) št. 2658/87 je določila splošna pravila za uporabo kombinirane nomenklature. Ta pravila veljajo tudi za vse druge nomenklature, ki v celoti ali delno temeljijo na kombinirani nomenklaturi ali ji dodajajo morebitne nove pododdelke, in ki so določena s posebnimi predpisi Skupnosti, z namenom uporabe tarifnih in drugih ukrepov v zvezi z blagovno menjavo.

(3) V skladu z navedenimi splošnimi pravili naj bi se blago, opisano v stolpcu 1 preglednice v prilogi k tej uredbi, uvrščalo pod oznake KN iz stolpca 2, in sicer iz razlogov, navedenih v stolpcu 3.

(4) Primerno je, da se lahko, ob upoštevanju veljavnih ukrepov Skupnosti v zvezi s sistemi dvojne kontrole ter predhodnim in naknadnim nadzorom Skupnosti nad uvozom tekstilnih izdelkov v Skupnost, v skladu z določbami člena 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti [3], nazadnje spremenjene z Uredbo (ES) št. 2700/2000 Evropskega parlamenta in Sveta [4], imetnik za obdobje 60 dni lahko še naprej sklicuje na zavezujoče tarifne informacije o uvrstitvi blaga v kombinirano nomenklaturo, ki jih izdajo carinski organi držav članic in ki niso v skladu z določbami te uredbe.

(5) Ukrepi iz te uredbe so v skladu z mnenjem Odbora za carinski zakonik –

SPREJELA NASLEDNJO UREDBO:

Člen 1

Blago, poimenovano v stolpcu 1 v tabeli iz te priloge, se v kombinirano nomenklaturo uvrsti pod odgovarjajoče oznake KN v stolpcu 2.

Člen 2

Ob upoštevanju veljavnih ukrepov Skupnosti v zvezi s sistemi dvojne kontrole ter predhodnim in naknadnim nadzorom Skupnosti nad uvozom tekstilnih izdelkov v Skupnost se je v skladu z določbami člena 12(6) Uredbe Sveta (EGS) št. 2913/92 12(6) za obdobje 60 dni mogoče še naprej sklicevati na zavezujoče tarifne informacije o uvrstitvi blaga v kombinirano nomenklaturo, ki jih izdajo carinski organi držav članic in ki niso v skladu z določbami te uredbe.

Člen 3

Ta uredba začne veljati dvajseti dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 19. novembra 2002

Za Komisijo

Frederik Bolkestein

Član Komisije

[1] UL L 256, 7 9.1987, str. 1.

[2] UL L 290, 28.10.2002, str. 1.

[3] UL L 311, 12.12.2000, str. 17.

[4] UL L 302, 19.10.2001, str. 1.

--------------------------------------------------

PRILOGA

Poimenovanje | Uvrstitev (oznaka KN) | Utemeljitev |

(1) | (2) | (3) |

Komplet iz dveh oblačilnih predmetov, pripravljen za prodajo na drobno, ki ga sestavljata: | | Uvrstitev opredeljujejo določbe splošnih pravil 1 in 6 za razlaganje kombinirane nomenklature, opomba 13 k XI. oddelku, opombi 3(b) in 9 k 61. poglavju ter z besedilo oznak KN 6104, 610462, 61046290, 6109 in 61091000. Skladno z opombo 3(b) k 61. poglavju se oblačilo ne uvršča kot komplet. Oblačila se ne morejo uvrščati kot pižame, ker ni razvidno, da so namenjena izključno ali predvsem za uporabo kot oblačilo za spanje. |

(a)enobarvno oblačilo iz lahke pletenine (100 % bombaž), namenjeno za pokrivanje zgornjega dela telesa, brez odprtine na vratnem izrezu, s kratkimi rokavi, z okroglim rebrastim vratnim izrezom, zarobljeno na spodnjem robu in koncu rokavov. Oblačilo ima na sprednji strani natisnjen vzorec in besedilo.(T-majica) (glej fotografijo št. 625) | 61091000 |

(b)enobarvno oblačilo iz pletenine (100 % bombaž), namenjeno za pokrivanje spodnjega dela telesa od pasu do kolen, z ločenimi hlačnicami, brez odprtine v pasu. Oblačilo ima elastičen pas in je zarobljeno na koncu hlačnic. Ima tudi natisnjen vzorec na spodnjem delu leve hlačnice.(Kratke hlače) (glej fotografijo št. 626) | 61046290 |

+++++ TIFF +++++

+++++ TIFF +++++

--------------------------------------------------